b'\n_START_ARTICLE_\nDepozitul militar de la Cobasna\n_START_PARAGRAPH_\nDepozitul militar de la Cobasna a fost creat \xc3\xaen anii 1940 \xc3\xaen raionul R\xc3\xaebni\xc8\x9ba (pe atunci RSS Moldoveneasc\xc4\x83; \xc3\xaen prezent regiunea separatist\xc4\x83 din Transnistria, Republica Moldova) l\xc3\xa2ng\xc4\x83 hotarul cu RSS Ucrainean\xc4\x83 (acum Ucraina). \xc3\x8en perioada sovietic\xc4\x83 depozitul de muni\xc8\x9bii de artilerie nr. 1411 era un arsenal strategic al districtului militar de vest al URSS. \xc3\x8ens\xc4\x83 cea mai mare parte a muni\xc8\x9biilor a fost stocat\xc4\x83 aici dup\xc4\x83 retragerea trupelor sovietice din fosta RDG, Cehoslovacia \xc8\x99i alte \xc8\x9b\xc4\x83ri ale lag\xc4\x83rului socialist. \xc3\x8en prezent circa 20.000 de tone de arme \xc8\x99i muni\xc8\x9bii s\xc3\xaent stocate la acest depozit. O eventual\xc4\x83 explozie a acestor depozite, care nu pot fi transportate, ar provoca un dezastru ecologic \xc8\x99i uman._NEWLINE_La 29 septembrie 2011, o delega\xc8\x9bie moldoveneasc\xc4\x83 condus\xc4\x83 de c\xc4\x83tre viceministrul Afacerilor Externe \xc8\x99i Integr\xc4\x83rii Europene, Andrei Popov a cerut finalizarea procesului de retragere a depozitelor de muni\xc8\x9bii ruse \xc8\x99i transformarea aranjamentului actual de men\xc8\x9binere a p\xc4\x83cii din regiune \xc3\xaentr-o misiune civil\xc4\x83 multina\xc8\x9bional\xc4\x83 cu mandat interna\xc8\x9bional.\n_START_SECTION_\nProblema retragerii muni\xc8\x9biilor\n_START_PARAGRAPH_\nEx-vicepremierul Victor Osipov, responsabil de problemele reintegr\xc4\x83rii R. Moldova, a men\xc8\x9bionat c\xc4\x83 depozitul de la Cobasna constituie un focar de risc. \xe2\x80\x9eArsenalul este men\xc8\x9binut acolo \xc3\xaen pofida promisiunii f\xc4\x83cute de Rusia la Summitul OSCE din 1999 c\xc4\x83-\xc8\x99i va retrage trupele \xc8\x99i armamentul p\xc3\xa2n\xc4\x83 \xc3\xaen 2002. \xc3\x8entre timp, au fost retrase 22 de tone de muni\xc8\x9biii, fiind distruse 300 de tancuri \xc8\x99i alte vehicule blindate. Din 2003, \xc3\xaens\xc4\x83, acest proces este oprit, motiva\xc8\x9bia Moscovei fiind c\xc4\x83 Tiraspolul ar fi cerut ca prezen\xc8\x9ba militar\xc4\x83 ruseasc\xc4\x83 s\xc4\x83 fie p\xc4\x83strat\xc4\x83, de teama \xc2\xabagresiunii militare\xc2\xbb din partea Chi\xc8\x99in\xc4\x83ului. Simultan, au fost suspendate \xc8\x99i inspec\xc8\x9biile interna\xc8\x9bionale, astfel \xc3\xaenc\xc3\xa2t nimeni nu mai cunoa\xc8\x99te \xc3\xaen ce condi\xc8\x9bii este p\xc4\x83strat acest armament\xe2\x80\x9d, spune Osipov. Vicepremierul a admis c\xc4\x83, \xc3\xaen condi\xc8\x9biile \xc3\xaen care avem un depozit p\xc4\x83zit de santinele, circa 1000 de solda\xc8\x9bi ru\xc8\x99i, nu este exclus furtul de arme \xc8\x99i muni\xc8\x9bii de acolo._NEWLINE_Fostul ministru al Ap\xc4\x83r\xc4\x83rii, Vitalie Marinu\xc8\x9ba, a abordat problema muni\xc8\x9biilor aflate \xc3\xaen regiunea transnistrean\xc4\x83. Vitalie Marinu\xc8\x9ba a subliniat c\xc4\x83 depozitul de muni\xc8\x9bii de la Cobasna prezint\xc4\x83 un pericol sporit pentru securitate, iar explozia care s-a produs la un depozit similar \xc3\xaen Federa\xc8\x9bia Rus\xc4\x83 confirm\xc4\x83 necesitatea retragerii armamentului \xc8\x99i muni\xc8\x9biilor din Cobasna. Totodat\xc4\x83, Vitalie Marinu\xc8\x9ba sus\xc8\x9bine c\xc4\x83 Ministerul Ap\xc4\x83r\xc4\x83rii salut\xc4\x83 ini\xc8\x9biativa substituirii for\xc8\x9belor militare tripartite cu o misiune civil\xc4\x83.\n_START_SECTION_\nSitua\xc8\x9bia ecologic\xc4\x83\n_START_PARAGRAPH_\nPotrivit raportului OSCE intitulat \xe2\x80\x9eMediu \xc8\x99i securitate: transformarea riscului \xc3\xaen cooperare\xe2\x80\x9d, Republica Moldova trebuie s\xc4\x83 rezolve problema mo\xc8\x99tenirii militare, format\xc4\x83 din circa 20.000 de tone de arme \xc8\x99i muni\xc8\x9bii stocate la gara din Cobasna, \xc3\xaen Transnistria. O eventual\xc4\x83 explozie a acestor depozite, care nu pot fi transportate, ar provoca un dezastru ecologic \xc8\x99i uman, avertizeaz\xc4\x83 raportul. Situa\xc8\x9bia r\xc4\x83m\xc3\xa2ne similar\xc4\x83 \xc8\x99i \xc3\xaen cazul de\xc8\x99eurilor industriale.'